47. autobusu maršruts (Rīga)
47. autobusu maršruts ir Rīgas sabiedriskā transporta autobusu maršruts, kas kursē no Abrenes ielas līdz Getliņiem, kas atrodas Ropažu novada Stopiņu pagastā. 47. autobusu maršruta kopējais garums ir 28,676 km. Maršruta Abrenes iela—Getliņi kopējais garums ir 14,196 km, bet maršruta Getliņi —Abrenes iela kopējais garums ir 14,480 km. Darbdienās pa 47. autobusu maršrutu kursē 2 autobusi, bet brīvdienās maršruts nekursē. To apkalpo 7. autobusu parks. RP SIA "Rīgas satiksme" sadarbībā ar Ropažu novada domi ir iecere maršrutu saīsināt, pārveidojot to par pievedošo maršrutu "Pļavnieki - Getliņi", kuram galapunkts atrastos A. Saharova ielā pie pieturvietas "Brāļu Kaudzīšu iela".